«Աղջիկների մի մասը շուտ է ամուսնանում, չի շարունակում կրթությունը, ուսուցիչն ի՞նչ մեղավոր է, որ նման անպարկեշտ բառերով են մեզ դիմում: Մի՞թե դրան ենք արժանի, որ այսքան տարի չնչին աշխատավարձով աշխատել, դպրոց ենք պահել: Առաջին հերթին պետք է ամաչեն հենց սադրողները: Բացի այդ, այնպես չէ, որ ծնողները շահագրգռված են երեխաներին դպրոց ուղարկելու հարցում: Գալիս է կարտոֆիլ ցանելու ժամանակը, դպրոց չեն ուղարկում, հավաքելու ժամանակ դպրոց չեն ուղարկում, ամեն մի չնչին առիթով դպրոց չեն ուղարկում: Որպեսզի երեխաները նույն դասարանում չմնան, ստիպված փոխադրում ենք: Եթե մարդկային մոտեցումը չլինի, պիտի երեխաներին թողենք նույն դասարանում»,- հավելեց պատմության ուսուցիչը: